নাম প্রকাশে অনিচ্ছুক মহানগর বিএনপির আরেক নেতা বলেন, ‘এই প্রথম আমরা নিজেরাই সংগঠিত হতে পারিনি। কেউ কোনো ঝুঁকি নিইনি। কোনো সেন্টারে যদি বাধা দিতে গিয়ে কোনো সংঘাত হতো সেটাও দলের মর্যাদা বাড়াত। বাসদের মেয়র প্রার্থী অনিয়মে বাধা দিয়ে সবার নজর কেড়েছেন, মানুষ তাঁর প্রশংসা করছে তাঁর সাহসের জন্য। আমরা সেই সামান্য সাহসটুকু দেখাতে পারলাম না।’ ওই নেতা আরো বলেন, ‘রাজনীতি করতে এসে দলের ভোটের সময় যদি পালিয়ে থাকি তবে আর রাজনীতির কী থাকল! আর প্রার্থী নিজেই বা কেন ১১টার মধ্যে মাঠ ছেড়ে গেলেন, তাও বুঝি না। তিনি যদি ডাক দিতেন তবে তো আমাদের নেতাকর্মীদের সঙ্গে সাধারণ মানুষও নেমে আসত। জেলে যেতে হলে যেতাম।’